
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 286 


27 Νοεμβρίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

344. Ίδρυση εργαστηρίου «Αρχιτεκτονικού Χώρου και 

Επικοινωνίας» στο Τμήμα Αρχιτεκτόνων Μηχανι- 
κώντου Εθνικού Μετσοβίου Πολυτεχνείου και κα¬ 
θορισμός του εσωτερικού του κανονισμού. 1 

345. Τροποποίηση του Π.Δ. 164/1998 (ΑΊ23) «Ίδρυση 

διατμηματικού Εργαστηρίου Επιστήμης και Τε¬ 
χνολογίας Πολυμερών στη Σχολή Θετικών Επι¬ 
στημών του Πανεπιστημίου Πατρών και καθορι¬ 
σμός του εσωτερικού του κανονισμού». 2 

ΑΠΟΦΑΣΕΙΣ 

Έγκριση συγχώνευσης της Ανώνυμης Τραπεζικής 
Εταιρείας «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ 
ΑΕ» με τη θυγατρική της Ανώνυμη Τραπεζική 
Εταιρεία «ΕΘΝΙΚΗ ΤΡΑΠΕΖΑ ΕΠΕΝΔΥΣΕΩΝ ΒΙΟ¬ 
ΜΗΧΑΝΙΚΗΣ ΑΝΑΠΤΥΞΕΩΣ ΑΕ», με απορρόφη¬ 
ση της δεύτερης από την πρώτη. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 344 
Ίδρυση εργαστηρίου «Αρχιτεκτονικού Χώρου και Επικοι¬ 
νωνίας» στο Τμή μα Αρχιτεκτόνων Μηχανικών του Εθνι¬ 
κού Μετσοβίου Πολυτεχνείου και καθορισμός του 
εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του 
Ν. 1268/1982 «Δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87), όπως η πρώτη διάταξη τρο¬ 
ποποιήθηκε με το άρθρο 48 παρ. 2του Ν. 1404/1983 «Δο¬ 
μή και λειτουργία των Τεχνολογικών Εκπαιδευτικών Ιδρυ¬ 
μάτων» (Α' 173). 

2. Τις διατάξεις του άρθρου 4 παρ. 1 εδ. γ' του Ν. 
2083/1992 «Εκσυγχρονισμός της Ανωτάτης Εκπαίδευ¬ 
σης» (Α' 159). 


3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προσετέθη με το άρθρο 27 του Ν. 2081/1992 (ΑΊ54) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 22 παρ. 3 του Ν. 2362/1995 
«Περί δημοσίου Λογιστικού, ελέγχου των δαπανών του 
Κράτους και άλλες διατάξεις» (Α' 247). 

5. Τις διατάξεις του άρθρου 1 περιπτ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

6. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών» (Α' 57). 

7. Τις διατάξεις της 1100383/1330/Α0006/31.10.2001 
απόφασης του Πρωθυπουργού και του Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών» (Β' 1485). 

8. Την απόφαση της Συγκλήτου του Εθνικού Μετσοβίου 
Πολυτεχνείου (Συνεδρίαση 2η/8.2.2002) και τη γνώμη της 
Γενικής Συνέλευσης του Τμήματος Μηχανολόγων Μηχα¬ 
νικών του Εθνικού Μετσοβίου Πολυτεχνείου (Συνεδρίαση 
18.7.2001). 

9. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 5.935 ΕΥΡΩ, η οποία κα¬ 
τά το τρέχον οικονομικό έτος περιορίζεται στο ποσό των 
3.912,93 ΕΥΡΩ περίπου και θα βαρύνει τον προϋπολογι¬ 
σμό του Εθνικού Μετσοβίου Πολυτεχνείου (ΚΑΕ 4121- 
10). Η ανωτέρω δαπάνη αντιρροπείται πλήρως από την 
αντίστοιχη μείωση δαπανών που θα προκύψει από την 
προωθούμενη κατάργηση του σπουδαστηρίου «Αρχιτε¬ 
κτονικής Εσωτερικών Χώρων» του ανωτέρω Πανεπιστημί¬ 
ου. 

10. Την 328/2002 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας 
και θρησκευμάτων και του Υφυπουργού Οικονομίας και 
Οικονομικών, αποφασίζουμε: 

Άρθρο 1 
Ίδρυση 

Ιδρύεται στο Τμήμα Αρχιτεκτόνων Μηχανικών του Εθνι¬ 
κού Μετσοβίου Πολυτεχνείου Εργαστήρια Αρχιτεκτονι¬ 
κού Χώρου και Επικοινωνίας, το οποίο καλύπτει εκπαι¬ 
δευτικές και ερευνητικές ανάγκες στις γνωστικές ενότη¬ 
τες της Θεωρητικής διερεύνησης και σχεδιασμού 

Δημοσίων - Ιδιωτικών Χώρων, Εξοπλισμού και Αντικειμέ¬ 
νων και ειδικότερα: 

α. Η μελέτη της γνωστικής περιοχής του επίπλου ως 
αντικειμένου καθημερινής χρήσης. Η διαδικασία παρα¬ 
γωγής του αντικειμένου: Ιστορία και σημερινή πραγματι¬ 
κότητα. Σχεδιασμός εξοπλισμού και αντικειμένων βιομη¬ 
χανικής και βιοτεχνικής παραγωγής, για εσωτερικούς και 
υπαίθριους χώρους. 

β. Κατοικία - Χώρος - Χρήστης. Ομοιότητες και αντιθέ¬ 
σεις διαφορετικών τρόπων ζωής και η διατύπωσή τους 
στο χώρο. Η έννοια του προτύπου. Η οργάνωση και η μορ¬ 
φή του χώρου και των αντικειμένων με βάση τις ανάγκες 
του συγκεκριμένου χρήστη: άτομα και σύνολα. Καταγρα¬ 
φή της πραγματικότητας και των αναγκών. Σχεδιασμός 
της κατοικίας με συμμετοχή συγκεκριμένης ομάδας χρη¬ 
στών. 

γ. Σχεδιασμός του Χώρου Κοινοχρήστων Δραστηριοτή¬ 
των. Εσωτερικοί και Υπαίθριοι Κοινόχρηστοι Χώροι. Σχέ¬ 
ση Ιδιωτικού και Δημόσιου Χώρου - ένταξη στον αστικό 
ιστό. Έμφαση στα τεχνικά και φυσικά στοιχεία που ορί¬ 
ζουν το Χώρο. Η έννοια της επικοινωνίας μέσα από τα 
στοιχεία που ορίζουν τον Αστικό Χώρο. 

Άρθρο 2 
Αποστολή 

Το εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Αρχιτεκτόνων Μηχανικώντου Εθνικού Μετσοβίου Πο¬ 
λυτεχνείου καθώς και άλλων Τμημάτων του Ιδρύματος, 
σε θέματα που εμπίπτουν στα αντικείμενα δραστηριότη¬ 
τας του εργαστηρίου όπως αυτά προσδιορίζονται στο 
προηγούμενο άρθρο. 

β) Την ανάπτυξη προγραμμάτων διδασκαλίας καιτη διε¬ 
ξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώσε¬ 
ων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Τηνπαροχή υπηρεσιών κατάπροβλεπόμενα στο Π.Δ. 
159/1984 (Α'53). 

Άρθρο 3 
Προσωπικό 

Το προσωπικό του εργαστηρίου αποτελείται από μέλη 
του Διδακτικού Ερευνητικού Προσωπικού Δ. Ε. Π. τουΤμή- 
ματος Αρχιτεκτόνων Μηχανικών που η ειδικότητά τους 
σχετίζεται με τα γνωστικά αντικείμενα με τα οποία ασχο- 
λείται, από μέλη του Ειδικού Τεχνικού Εργαστηριακού 
Προσωπικού (Ε.Τ.Ε.Π.) καθώς και από μέλη του λοιπού 
επιστημονικού προσωπικού που τοποθετείται στο εργα¬ 
στήριο με τη διαδικασία του άρθρου 4 παρ. 1 (δ) του Ν. 
2083/1992 (Α' 159) καθώς και από το διοικητικό προσωπι¬ 
κό που τοποθετείται στο εργαστήριο σύμφωνα με το άρ¬ 
θρο 13παρ.3βτουΝ. 2817/2000 (Α'78). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από το διευθυντή που εί¬ 
ναι μέλος του Διδακτικού Ερευνητικού Προσωπικού 
(Δ.Ε.Π.) του Τμήματος Αρχιτεκτόνων Μηχανικών και ορί¬ 


ζεται κατά τις διατάξεις του άρθρου 28 παρ. 22 του Ν. 
2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982, μεταξύ των οποίων περι¬ 
λαμβάνονται και οι εξής: ο συντονισμός του διδακτικού 
(προπτυχιακού-μεταπτυχιακού) και ερευνητικού έργου 
του εργαστηρίου, η κατάρτιση και υποβολή στη Γενική 
Συνέλευση του Τμήματος του ετησίου προγράμματος 
λειτουργίας του εργαστηρίου και η μέριμνα για την εφαρ¬ 
μογή του, η μέριμνα για την κατανομή των χώρων του ερ¬ 
γαστηρίου, για τη στελέχωσήτου με το αναγκαίο προσω¬ 
πικό, για την οικονομική διαχείριση των πόρων του και την 
υποβολή του ετήσιου απολογισμού των δραστηριοτήτων 
του, η εισήγηση στη Γενική Συνέλευση του Τμήματος των 
υπευθύνων αναλωσίμων υλικών και κινητού εξοπλισμού 
και η υπογραφή κάθε εγγράφου και γενικά η ευθύνη για 
την ομαλή λειτουργία του. 

Άρθρο 5 

Εγκατάσταση - Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
και σε χώρους που παραχωρούνται σε αυτό για την εγκα¬ 
τάσταση των οργάνων και του λοιπού τεχνικού εξοπλι¬ 
σμού που είναι αναγκαίος για τη διενέργεια των εργαστη¬ 
ριακών ασκήσεων και των ερευνητικών προγραμμάτων. 
Στο χώρο εγκατάστασης τοποθετείται πινακίδα με τον τίτ¬ 
λο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα και καθορίζει μέσα στα πλαί¬ 
σια της αποστολής του εργαστηρίου την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό την παραμονή των εργα¬ 
ζομένων (προσωπικού, φοιτητών, επισκεπτών) στους χώ¬ 
ρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Με εισήγηση του διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου σύμφωνα με τις διατάξεις 
του άρθρου 18 του Ν. 1268/1982 και του άρθρου 5 του 
Π.Δ. 407/1980 «Περίτου Κυρίου Διδακτικού Προσωπικού 
κ.λ.π. του Πανεπιστημίου και του Πολυτεχνείου Κρήτης» 
(112 Α'), όπως το τελευταίο τούτο εφαρμόζεται κατά ανα¬ 
λογία σε όλα τα Ανώτατα Εκπαιδευτικά Ιδρύματα της χώ¬ 
ρας, σύμφωνα με τις διατάξεις του άρθρου 2παρ. 1 εδαφ. 
δ του Ν. 1674/1986 «Ρύθμιση θεμάτων Α.Ε.Ι. και άλλες 
διατάξεις» (Α'203). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Α'53). 

δ. Τις πιστώσεις που διατίθενται στο Τμήμα Αρχιτεκτό¬ 
νων Μηχανικών με τη διαδικασία του άρθρου 4 παρ. (1ε) 
του Ν. 2083/1992 (ΑΊ59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Εθνικό Μετσόβιο Πολυτεχνείο για 
τους σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: πρωτόκολλο εισερχομένων - 
εξερχομένων εγγράφων, βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων και 
βιβλίο μεταβολών προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος. 

Αθήνα, 4 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-*- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 345 
Τροποποίηση του Π.Δ. 164/1998 (ΑΊ23) «Ίδρυση διατμη- 
ματικού Εργαστηρίου Επιστήμης και Τεχνολογίας Πο¬ 
λυμερών στη Σχολή θετικών Επιστημών του Πανεπι¬ 
στημίου Πατρών και καθορισμός του εσωτερικού του 
κανονισμού». 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 7 παρ. 5 και 50 παρ. 1 του Ν. 1268/1982 
«Δομή και λειτουργία των Ανωτάτων Εκπαιδευτικών Ιδρυ¬ 
μάτων» (Α' 87) όπως η πρώτη διάταξη τροποποιήθηκε με 
το άρθρο 48 παρ. 2 του Ν. 1404/1983 «Δομή και λειτουρ¬ 


γία των Τεχνολογικών Εκπαιδευτικών Ιδρυμάτων» (Α' 
173). 

2. Τις διατάξεις του άρθρου 4 παρ. 1 εδ. γ του 
Ν. 2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των ιερατικών δαπανών και άλλες διατάξεις» (Α' 38). 

4. Τις διατάξεις του άρθρου 1 περ ϋ του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τη γνώμη της Γ ενικής Συνέλευσης της Σχολής θετι¬ 
κών Επιστημών του Πανεπιστημίου Πατρών (συνεδρίαση 
4/2.4.2002). 

6. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του προϋπολογισμού του Πανεπιστημίου Πατρών. 

7. Την 521/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο μόνο 

1. Στον τρίτο στίχο της παρ. 1 του άρθρου 2 καθώς και 
στον δεύτερο στίχο του άρθρου 3 του Π.Δ/τος 164/1998 οι 
λέξεις «Φυσικής και Χημείας» αντικαθίστανται με τις λέξεις 
«Φυσικής, Χημείας, Επιστήμης των Υλικών και Βιολογίας». 

2. Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 18 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

ΑΠΟΦΑΣΕΙΣ 

(3) 

Έγκριση συγχώνευσης της Ανώνυμης Τραπεζικής Εται¬ 
ρείας «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ ΑΕ» με τη 
θυγατρική της Ανώνυμη Τραπεζική Εταιρεία «ΕΘΝΙΚΗ 
ΤΡΑΠΕΖΑ ΕΠΕΝΔΥΣΕΩΝ ΒΙΟΜΗΧΑΝΙΚΗΣ ΑΝΑΠΤΥ- 
ΞΕΩΣ ΑΕ», με απορρόφηση της δεύτερης από την 
πρώτη. 

(Συνεδρίαση 137/30.10.2002, θέμα 6ο) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΤΡΑΠΕΖΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Το Ν. 2076/92 «Ανάληψη και άσκηση δραστηριότητας 






5108 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


πιστωτικών ιδρυμάτων και άλλες συναφείς διατάξεις», 
όπως ισχύει. 

β) Τις διατάξεις του άρθρου 16 του Ν. 2515/97 περί συγ¬ 
χώνευσης πιστωτικών ιδρυμάτων, όπως τροποποιήθηκε 
και συμπληρώθηκε με το άρθρο 12 του Ν. 2744/99. 

γ) Το από 9.9.2002 έγγραφο της Εθνικής Τράπεζας της 
Ελλάδος ΑΕ, καθώς επίσης το από 12.8.2002 (ΑΠ 26813) 
έγγραφο της θυγατρικής της Εθνικής Τράπεζας Επενδύ¬ 
σεων Βιομηχανικής Αναπτύξεως ΑΕ, με τα οποία ζητείται 
η έγκριση της Τράπεζας της Ελλάδος για τη συγχώνευσή 
τους, με απορρόφηση της δεύτερης από την πρώτη, συ- 
νοδευόμενα από τα προβλεπόμενα στις προαναφερόμε- 
νες νομοθετικές διατάξεις δικαιολογητικά. 

δ) Το Κ2-10974/3.9.2002 έγγραφο του Υπουργείου Ανά¬ 
πτυξης, με το οποίο ανακοινώνεται η καταχώρηση στο 
Μητρώο Ανωνύμων Εταιρειώντου από 25.7.2002 Σχεδίου 
Σύμβασης Συγχώνευσης των εν θέματι Ανωνύμων Τραπε- 
ζικών Εταιρειών, με βάση τις διατάξεις των άρθρων 68 


παρ. 2, 69-77 του ΚΝ 2190/1920, όπως ισχύει, καθώς και 
του άρθρου 16 του Ν. 2515/1997, όπως ισχύει. 

ε) Το από 8.10.2002 (ΑΠ 27038) σχετικό εισηγητικό ση¬ 
μείωμα της Διεύθυνσης Γενικής Επιθεώρησης Τραπεζών 
της Τράπεζας της Ελλάδος, αποφάσισε τα εξής: 

Εγκρίνεται η συγχώνευση της Ανώνυμης Τραπεζικής 
Εταιρείας «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ ΑΕ» με τη 
θυγατρική της Ανώνυμη Τραπεζική Εταιρεία «ΕΘΝΙΚΗ 
ΤΡΑΠΕΖΑ ΕΠΕΝΔΥΣΕΩΝ ΒΙΟΜΗΧΑΝΙΚΗΣ ΑΝΑΠΤΥΞΕ- 
ΩΣ ΑΕ», με απορρόφηση της δεύτερης από την πρώτη, 
στο πλαίσιο των διατάξεων του άρθρου 16 του Ν. 
2515/1997, όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Α'). 

Ο Πρόεδρος Τα Μέλη Ο Γραμματέας 

Ακριβές αντίγραφο 

Ο Γραμματέας 
Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




